एरबस ए३८०

एरबस ए३८० हे फ्रान्समधील एरबस ह्या कंपनीने विकसित व उत्पादित केलेले लांब पल्ल्याचे, जगातील सगळ्यात जास्त प्रवासीक्षमता असलेले दोनमजली विमान आहे. चार इंजिने असलेले हे विमान ५२५ ते ८५३ प्रवाशांना १५,७०० कि.मी. पर्यंत नेऊ शकते. म्हणजेच हे विमान डॅलस ते सिडनी दरम्यान विनाथांबा जाऊ शकते. एरबस ए३८० चे पहिले उड्डाण २७ एप्रिल २००५ रोजी पार पडले तर ह्या विमानाची पहिली प्रवासी सेवा सिंगापूर एरलाइन्स ह्या कंपनीने २५ ऑक्टोबर २००७ रोजी पुरवली.

एरबसने प्रतिस्पर्धी विमान उत्पादक बोइंगचे लांब पल्ल्याच्या विमानांवरील वर्चस्व मोडून काढण्यासाठी जून १९९४ मध्ये ह्या विमानाची घोषणा केली. १९ डिसेंबर २००० रोजी एरबसच्या प्रशासनाने ८.८ अब्ज युरो इतक्या खर्चाचा एरबस ए३८० विमान विकासाचा आराखडा मंजूर केला. २३ जानेवारी २००२ रोजी ह्या विमानाच्या पहिल्या सुट्या भागाचे उत्पादन सुरू झाले. पहिले विमान बांधून पूर्ण होईपर्यंत ह्या पूर्ण परियोजनेचा एकूण खर्च ११ अब्ज युरोंवर पोचला होता. अतिविशाल आकाराच्या ह्या विमानाचे सुटे भाग फ्रान्स, जर्मनी, युनायटेड किंग्डम व स्पेन ह्या देशांमध्ये बनवले जातात व तुलूझमधील प्रमुख कारखान्यामध्ये एकत्र जोडले जातात. ह्या विमानामधील अत्यंत गुंतागुंतीच्या विद्युत जोडण्या करण्यासाठी ५३० किमी लांबीच्या तारा वापरल्या जातात. एरबसने महिन्याला ४ ए३८० विमाने पूर्ण करण्याची क्षमता बनवली आहे.

मागण्या व ग्राहक
नोव्हेंबर २०१४ मध्ये एरबसकडे ए३८० विमानाच्या एकूण ३१८ मागण्या (ऑर्डर्स) होत्या ज्यांपैकी १४७ विमाने ग्राहकांना हास्तांतरीत करण्यात आली आहेत. 
ग्राहकवापरास सुरुवातपक्क्या मागण्यापर्यायी मागण्यासुपूर्तीबातमी एर ऑस्ट्राल2  एर फ्रान्स 200912210 अमेडेओ 2016 20 एशियाना एरलाइन्स 2014  6 2ब्रिटिश एरवेझ 2013  12 7 8चायना सदर्न एरलाइन्स 2011  5 5एमिरेट्स 2008 140 55एतिहाद एरवेझ 2014 10 5 1अज्ञात ग्राहक 10 किंग्डम होल्डिंग कंपनी 1कोरियन एर 2011  10  10लुफ्तान्सा20101412मलेशिया एरलाइन्स 2012 6 6क्वांटास 2008 20 4 12कतार एरवेझ 2014  10 3 2 सिंगापूर एरलाइन्स 2007 24 1 19थाई एरवेझ 2012 6 6 ट्रान्सएरो एरलाइन्स 2015 4  व्हर्जिन अटलांटिक201866एकूण318  28   147  

चित्रदालन

बाह्य दुवे

अधिकृत पान 

संदर्भ

वर्ग:प्रवासी विमाने
वर्ग:एरबस प्रवासी विमाने
वर्ग:प्रचंड प्रवासी विमाने